Document ID: 32010R0566
Publication Date: 2010-06-29

Title and Content:
UREDBA SVETA (EU) št. 566/2010
z dne 29. junija 2010
o spremembah Uredbe (ES) št. 1255/96 o začasni opustitvi avtonomnih dajatev Skupne carinske tarife za določene industrijske in kmetijske ter ribiške proizvode
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 31 Pogodbe,
ob upoštevanju predloga Evropske komisije,
ob upoštevanju naslednjega:
(1)
V interesu Unije je, da se povsem opustijo avtonomne dajatve Skupne carinske tarife za številne nove proizvode, ki niso navedeni v Prilogi k Uredbi (ES) št. 1255/96 (1).
(2)
Oznake KN in TARIC 1518009910, 3907202091, 7410110010, 7410210060 in 9031908530 za štiri proizvode, ki so trenutno navedeni v Prilogi k Uredbi (ES) št. 1255/96, je treba črtati, saj ohranitev opustitev avtonomnih dajatev Skupne carinske tarife za navedene proizvode ni več v interesu Unije.
(3)
V Prilogi k Uredbi (ES) št. 1255/96 je treba spremeniti poimenovanje dvanajstih opustitev, da bi upoštevali tehnični razvoj proizvodov in gospodarska gibanja na trgu. Te opustitve je treba črtati s seznama v navedeni prilogi in jih v njo ponovno vstaviti kot nove opustitve z novim poimenovanjem. Zaradi jasnosti je treba te opustitve označiti z zvezdico v prvem stolpcu Priloge I in Priloge II k tej uredbi.
(4)
Izkušnje so pokazale, da je potrebno določiti datum izteka za opustitve iz Uredbe (ES) št. 1255/96 in tako zagotoviti, da se upoštevajo tehnološke in gospodarske spremembe. To pa ne sme izključevati predčasne ukinitve nekaterih ukrepov ali njihovega nadaljevanja po tem obdobju, če je v skladu z načeli iz Sporočila Komisije iz leta 1998 o avtonomnih tarifnih opustitvah in kvotah (2) to upravičeno iz gospodarskih razlogov.
(5)
Zato je treba Uredbo (ES) št. 1255/96 ustrezno spremeniti.
(6)
Ker bi morale opustitve iz te uredbe začeti veljati 1. julija 2010, je treba to uredbo uporabljati od istega datuma in začne veljati takoj -
SPREJEL NASLEDNJO UREDBO:
Člen 1
Priloga k Uredbi (ES) št. 1255/96 se spremeni, kakor sledi:
1.
vstavijo se vrstice za proizvode, navedene v Prilogi I k tej uredbi;
2.
črtajo se vrstice za proizvode, katerih oznake KN in TARIC so navedene v Prilogi II k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2010.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 29. junija 2010

Classification:
Level 1 Topics: 100160
100158
100147
100156
100144
Level 2 Topics: 100268
100192
100177
100260
100250
Level 3 Topics: 2519
2707
2481
3258
2720
2734
All Topics: 2713
2719
2734
2758
4080
4350